CELEX: 52018PC0730
Language: da
Date: 2018-11-05
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i det Udvalg for Handel og Udvikling, der er nedsat ved den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side, i forbindelse med vedtagelsen af listen over voldgiftsmænd

EUROPA-KOMMISSIONEN
            Bruxelles, den 5.11.2018
            COM(2018) 730 final
            2018/0378(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i det Udvalg for Handel og Udvikling, der er nedsat ved den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side, i forbindelse med vedtagelsen af listen over voldgiftsmænd
            
               
         
         
            
               BEGRUNDELSE
            
            
               1.Forslagets genstand
            
            
               Nærværende forslag vedrører afgørelsen om den holdning, der skal indtages på Unionens vegne i Udvalget for Handel og Udvikling, der er nedsat ved den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side, i forbindelse med den planlagte vedtagelse af den liste over personer, som er villige og i stand til at fungere som voldgiftsmænd.
            
            
               2.Baggrund for forslaget
            
            
               2.1.Den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side
            
            
               Den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side ("aftalen") har til formål at
            
            
               a)bidrage til at mindske og udrydde fattigdom gennem indgåelse af et handelspartnerskab, som er foreneligt med målet om bæredygtig udvikling, MDG-målene og Cotonouaftalen 
            
            
               b)fremme regional integration, økonomisk samarbejde og god regeringsførelse for på regionalt plan at oprette og gennemføre effektive, forudsigelige og gennemsigtige lovgivningsmæssige rammer for handel og investeringer mellem parterne og mellem SADC-ØPA-landene 
            
            
               c)fremme SADC-ØPA-landenes gradvise integration i verdensøkonomien i overensstemmelse med deres politiske valg og prioriteringer på udviklingsområdet 
            
            
               d)forbedre SADC-ØPA-landenes kapacitet inden for handelspolitik og handelsrelaterede spørgsmål 
            
            
               e)støtte forudsætningerne for øgede investeringer og privatsektorinitiativer samt forbedre forsyningskapaciteten, konkurrenceevnen og den økonomiske vækst i SADC-ØPA-landene, og 
            
            
               f)styrke de eksisterende forbindelser mellem parterne på grundlag af solidaritet og gensidig interesse. 
            
            
               Aftalen anvendes midlertidigt mellem Den Europæiske Union og dens medlemsstater på den ene side og Botswana, Lesotho, Namibia, Eswatini og Sydafrika på den anden side fra den 10. oktober 2016 og mellem Den Europæiske Union og dens medlemsstater på den ene side og Mozambique på den anden side fra den 4. februar 2018.
            
            
               2.2.Udvalget for Handel og Udvikling
            
            
               Ved aftalens artikel 100 nedsættes der et fælles råd, som "skal overvåge og forvalte gennemførelsen af denne aftale". I aftalens artikel 103 hedder det, at "det fælles råd bistås ved udøvelsen af sit hverv af et udvalg for handel og udvikling, der sammensættes af repræsentanter for parterne, sædvanligvis på højt embedsmandsplan".
            
            
               I aftalens artikel 94 hedder det, at Udvalget for Handel og Udvikling "opstiller ... en liste med enogtyve (21) personer, som er villige og i stand til at fungere som voldgiftsmænd".
            
            
               2.3.Udvalget for Handel og Udviklings påtænkte retsakt
            
            
               Udvalget for Handel og Udvikling skal på det første møde, som finder sted efter det fælles råds vedtagelse af forretningsordenen for dette udvalg, vedtage en afgørelse om opstilling af den liste over personer, som er villige og i stand til at fungere som voldgiftsmænd i henhold til aftalens artikel 94 ("den påtænkte retsakt").
            
            
               Formålet med den påtænkte retsakt er at opstille en liste med enogtyve personer, der kan fungere som voldgiftsmænd i tilfælde af en tvistbilæggelsesprocedure i henhold til del III i aftalen. Vedtagelsen af denne liste er et vigtigt element i forbindelse med færdiggørelsen af den operationelle ramme for aftalens bestemmelser om tvistforebyggelse og -bilæggelse.
            
         
         
            
               3.Den holdning, der skal indtages på Unionens vegne
            
            
               Ved dette forslag til Rådets afgørelse fastlægges den holdning, der skal indtages på Unionens vegne i Udvalget for Handel og Udvikling, som EU og SADC-ØPA-landene har nedsat med henblik på opstilling af den liste over personer, som er villige og i stand til at fungere som voldgiftsmænd i henhold til aftalens artikel 94.
            
            
               Aftaleparterne nåede til enighed om den liste over personer, som er villige og i stand til at fungere som voldgiftsmænd, jf. aftalens artikel 94, og med forbehold af EU's beslutningsprocedurer, bør Udvalget for Handel og Udviklings udkast til afgørelse om opstilling af listen vedtages på det første møde i Udvalget for Handel og Udvikling, der finder sted efter det fælles råds vedtagelse af forretningsordenen for dette udvalg, der er berammet til det første halvår af 2019. 
            
            
               Denne afgørelse er afgørende for, om aftalens bestemmelser i del III om tvistforebyggelse og -bilæggelse kan blive operationelle og dermed for at sikre en gnidningsløs gennemførelse af aftalen. 
            
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) skal der træffes afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen."
            
            
               Begrebet "retsakter, der har retsvirkninger" indbefatter retsakter, der har retsvirkninger i medfør af de folkeretlige regler, som gælder for det pågældende organ. Det omfatter også retsakter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  1
               .
            
            
               4.1.2.Bestemmelsens anvendelse på det foreliggende tilfælde
            
            
               Udvalget for Handel og Udvikling er et organ, som er oprettet ved en aftale, nemlig den økonomiske partnerskabsaftale mellem den Europæiske Union og dens medlemsstater på den ene side og SADC-ØPA-landene på den anden side.
            
            
               Den retsakt, som Udvalget for Handel og Udvikling skal vedtage, er en retsakt, der har retsvirkninger. Den påtænkte retsakt bliver bindende i henhold til folkeretten, jf. aftalens artikel 94.
            
            
               Den påtænkte retsakt supplerer eller ændrer ikke den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Det materielle retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, skal afgørelsen, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger.
            
            
               4.2.2.Bestemmelsens anvendelse på det foreliggende tilfælde
            
            
               Det primære mål med og indhold af den påtænkte retsakt vedrører den fælles handelspolitik.
            
            
               Det materielle retsgrundlag for den foreslåede afgørelse er derfor artikel 207 i TEUF.
            
         
         
            
               4.3.Konklusion
            
            
               Retsgrundlaget for den foreslåede afgørelse bør være artikel 207 i TEUF sammenholdt med artikel 218, stk. 9, i TEUF.
            
            
               2018/0378 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i det Udvalg for Handel og Udvikling, der er nedsat ved den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side, i forbindelse med vedtagelsen af listen over voldgiftsmænd
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207 i TEUF sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den økonomiske partnerskabsaftale mellem Den Europæiske Union og dens medlemsstater på den ene side og ØPA-landene i Southern African Development Community ("SADC") på den anden side ("aftalen") blev undertegnet af Den Europæiske Union og dens medlemsstater den 10. juni 2016. Den anvendes midlertidigt mellem Den Europæiske Union og dens medlemsstater på den ene side og Botswana, Lesotho, Namibia, Eswatini og Sydafrika på den anden side fra den 10. oktober 2016 og mellem Den Europæiske Union og dens medlemsstater på den ene side og Mozambique på den anden side fra den 4. februar 2018.
            
            
               (2)I aftalens artikel 94, stk. 1, hedder det, at Udvalget for Handel og Udvikling skal opstille en liste med personer, som er villige og i stand til at fungere som voldgiftsmænd.
            
            
               (3)Udvalget for Handel og Udvikling skal på det første møde, som finder sted efter det fælles råds vedtagelse af forretningsordenen for dette udvalg, vedtage en afgørelse om opstilling af den liste over personer, som er villige og i stand til at fungere som voldgiftsmænd.
            
            
               (4)Den holdning, der skal indtages på Unionens vegne i Udvalget for Handel og Udvikling, bør fastlægges, da den påtænkte afgørelse er bindende for Unionen.
            
            
               (5)Opstillingen af den liste over personer, som er villige og i stand til at fungere som voldgiftsmænd, er omhandlet i aftalens artikel 94, stk. 1 —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne i Udvalget for Handel og Udvikling, baseres på Udvalget for Handel og Udviklings udkast til afgørelse om den liste over personer, som er villige og i stand til at fungere som voldgiftsmænd, der er knyttet til denne afgørelse.
            
            
               Artikel 2
            
            
               Denne afgørelse er rettet til Kommissionen.
            
         
         
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
            
         
            
                  
                     (1)
                  
                        Domstolens dom af 7. oktober 2014, Tyskland mod Rådet, C-399/12, ECLI: EU: C: 2014: 2258, præmis 61 og 64. 
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 5.11.2018
            COM(2018) 730 final
            BILAG
            til
            Forslag til Rådets afgørelse
            om den holdning, der skal indtages på Den Europæiske Unions vegne i det Udvalg for Handel og Udvikling, der er nedsat ved den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side, i forbindelse med vedtagelsen af listen over voldgiftsmænd
            
               
         
         
            
               TILLÆG 
            
            
               AFGØRELSE Nr. 1 TRUFFET AF UDVALGET FOR HANDEL OG UDVIKLING
            
            
               af...
            
            
               om vedtagelse af den liste over personer, der er villige og i stand til at fungere som voldgiftsmænd
            
            
               UDVALGET FOR HANDEL OG UDVIKLING HAR —
            
            
               under henvisning til den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side ("aftalen"), der blev undertegnet i Kasane den 10. juni 2016, særlig artikel 100, 103, 94 og 104 —
            
            
               VEDTAGET DENNE AFGØRELSE:
            
            
               1.Den liste over personer, der er villige og i stand til at fungere som voldgiftsmænd, opstilles som omhandlet i bilaget.
            
            
               2.Denne afgørelse træder i kraft på dagen for vedtagelsen.
            
            
               Udfærdiget i Bruxelles, den
            
            
                     
                        
                           
                        For Udvalget for Handel og Udvikling
                     
                  
               
                     
                        Handelsminister i 
                     
                  
                  
                     
                        EU-repræsentant
                     
                     
                     
                     
                  
               
               
            
               BILAG
            
            
               Liste over voldgiftsmænd som omhandlet i aftalens artikel 94
            
            
               Voldgiftsmænd udvalgt af SADC-ØPA-landene:
            
            
               1.Fr. Boitumelo Sendy Gofhamodimo 
            
            
               2.Hr. Leonard Moses Phuti
            
            
               3.Hr. Makong Tsotetsi
            
            
               4.Dr. Sakeus Akweenda 
            
         
         
            
               5.Advokat Faizel Ismail 
            
            
               6.Ms Kholofelo Ngokoane Kugler
            
            
               7.Dommer Nkululeko J. Hlophe 
            
            
               8.Samuel Jay Levy
            
            
               Voldgiftsmænd udvalgt af EU:
            
            
               9.Jacques BOURGEOIS
            
            
               10.Claus-Dieter EHLERMANN
            
            
               11.Pieter Jan KUIJPER
            
            
               12.Giorgio SACERDOTI
            
            
               13.Laurence BOISSON DE CHAZOURNES
            
            
               14.Ramon TORRENT
            
            
               15.Michael Johannes HAHN
            
            
               16.Helène RUIZ FABRI
            
            
               Voldgiftsmænd udvalgt af parterne i fællesskab (ikke-statsborgere, der kan fungere som formand):
            
            
               17.Merit Janow
            
            
               18.Ichiro Araki
            
            
               19.Christian Häberli
            
            
               20.Claus von Wobeser
            
            
               21.Daniel Moulis